OpenLLM-France/wikimedia huggingface dataset:
# I Love Money

I Love Money és una sèrie de televisió estatunidenca de reality show emetent-se a VH1 i produïda per 51 Minds Entertainment, una subsidiària d'Endemol, i és un spin-off de les sèries Flavor of Love, Charm School, I Love New York, Rock of Love, Real Chance of Love, For the Love of Ray J, Daisy of Love i Megan Wants a Millionaire. Va ser creat pels productors executius Cris Abrego i Mark Cronin.

## Primera temporada

En la primera temporada, se seleccionen concursants de les primeres dues temporades de Flavor of Love, I Love New York i Rock of Love, i competien en desafiaments físics i mentals per intentar aconseguir 250,000$. La producció va començar a principis de febrer de 2008, i va concloure el març de 2008. L'espectacle va estrenar-se el 6 de juliol de 2008 i el repartiment especial va sortir a l'aire l'1 de juliol. Craig J. Jackson és el presentador de l'espectacle. El guanyador va ser Nicole Alexander, conegut com a "Hoopz".

## Referències

* ↑ «Còpia arxivada» p. 13. Endemol Worldwide Distribution, 01-04-2010. Arxivat de l'original el 2010-08-21. [Consulta: 24 març 2017].
* 1 2 3 «Breaking News - Contestants From 'Rock of Love,' 'I Love New York' and 'Flavor Of Love' are Back to Compete for Cold Hard Cash During VH1's Newest 'Celebreality' Series 'I Love Money'». The Futon Critic, 05-05-2008. [Consulta: 7 maig 2008].

## Enllaços externs

* Pàgina web oficial
# Comtat de Wassenberg

El comtat de Wassenberg fou una jurisdicció feudal del Sacre Imperi Romanogermànic sorgida vers el 1030 quan el pagus d'Hattuaria i probablement el de Moilla foren concedits a dos germans exiliats procedents d'Anthonium (Antoign) de nom Gerard i Rotger i de malnom (els dos) Flamens.
Roger va rebre el castell de Wassenberg i va agafar el títol de comte de Wassenberg. El seu germà Roger o Rutger va rebre Clive (Clèveris).
Gerard va governar uns vint anys (fins vers 1053) i el va succeir el seu fill anomenat Dieteric o Thierry Flamens que va morir el 1082; llavors el país fou ocupat per un Godofreu potser el comte d'Amblavia (Hamaland?) que el va dominar uns anys. El seu fill Gerard II Flamens va recuperar part de Wassenberg (Hattuaria) i en fou reconegut comte el 1087. Un germà seu de nom Gosuí (Goswin) s'havia apoderat de Heinsberg (1085) i fou el tronc dels senyors de Heinsberg; un tercer germà, Enric apareix com a senyor de Krieckenbeck fins al 1138. El 1096 Gerard II fou nomenat com a comte (Gerard I) de Gueldre (el comtat de Gueldre s'havia creat pocs anys abans) i va unir Gueldre i Wessenberg en una única entitat sota el nom de Gueldre. La branca de Clèveris es va mantenir en els seus territoris i encara va adquirir nous territoris durant les lluites del 1082 al 1087. L'arquebisbat de Colònia apareix després amb la possessió del pagus de Moilla.

## Referències

* Wessenberg

## Enllaços externs

* Wassenberg
# Osteopilus marianae

Osteopilus marianae és una espècie de granota endèmica de Jamaica.
Està amenaçada d'extinció per la pèrdua del seu hàbitat natural.

## Referències

* Hedges, B., Koenig, S. & Wilson, B. 2004. Osteopilus marianae. Llista Vermella d'Espècies Amenaçades de la UICN 2006. Consulta: 7 de gener de 2008.
# Patrick Gaillard

Patrick Gaillard va ser un pilot de curses automobilístiques francès que va arribar a disputar curses de Fórmula 1.
Va néixer el 12 de febrer del 1952 a París, França.

## A la F1

Patrick Gaillard va debutar a la vuitena cursa de la temporada 1979 (la 30a temporada de la història) del campionat del món de la Fórmula 1, disputant l'1 de juliol del 1979 el G.P. de França al circuit de Dijon-Prenois.
Va participar en un total de cinc curses puntuables pel campionat de la F1, disputades totes a la temporada 1979, aconseguint una tretzena posició com millor classificació en una cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1979 | Team Ensign | Ensign | Cosworth | ARG | BRA | SUD | O.USA | ESP | BEL | MON | FRA NVQ | GBR 13 | ALE NVQ | AUT Ret | HOL NVQ | ITA | CAN | USA | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 5 (2) | 0 | 0 | 0 | 0 | 0 |
# Mercury (desambiguació)

«Mercury» té aquests significats:
* El projecte Mercury de la NASA
* El llenguatge de programació Mercury
* Els automòbils Mercury (vegeu també la categoria Mercury pels diferents models)
* Freddie Mercury, cantant del grup Queen
* El segell discogràfic Mercury Records
* La companyia de teatre Mercury (Orson Welles)
* Mercury Lounge, sala d'espectacles de l'East Village a New York.
* Mercury, equip ciclista de 1995 a 2002

## Vegeu també

* Mercuri
Viccionari
# Linguaglossa

Linguaglossa (sicilià Linguarossa) és un municipi italià, dins de la ciutat metropolitana de Catània. L'any 2007 tenia 5,472 habitants. Limita amb els municipis de Calatabiano, Castiglione di Sicilia, Piedimonte Etneo i Sant'Alfio.

## Administració

Llista d'alcaldes :
| Període | Identitat | Partit |
| 2007- | Rosa Maria Alfia Vecchio | Llista cívica |

## Personatges il·lustres

* Santo Calì (1918-1972), poeta sicilià.
# Classic Haribo

El Classic Haribo és una competició ciclista d'un dia que es disputa entre Usès, seu d'una fàbrica de caramels Haribo, i Marsella. La primera edició es va fer el 1994 i va durar fins al 2006. A partir del 2005 va formar part del calendari de l'UCI Europa Tour.
El primer vencedor fou Erik Zabel, mentre que Jaan Kirsipuu, amb tres victòries, és el ciclista que més vegades l'ha guanyat.

## Palmarès

| Any | Vencedor | Segon | Tercer |
| 1994 | Erik Zabel | Djamolidine Abdoujaparov | Johan Museeuw |
| 1995 | Giuseppe Citterio | Giovanni Fidanza | Johan Museeuw |
| 1996 | Laurent Jalabert | Gianluca Pianegonda | Servais Knaven |
| 1997 | Frédéric Guesdon | Jaan Kirsipuu | Simone Zucchi |
| 1998 | Lauri Aus | Stuart O'Grady | Jaan Kirsipuu |
| 1999 | Stuart O'Grady | Beat Zberg | Alexandre Vinokourov |
| 2000 | Jaan Kirsipuu | Laurent Brochard | Romāns Vainšteins |
| 2001 | Hans De Clercq | Eddy Seigneur | Paul Van Hyfte |
| 2002 | Jaan Kirsipuu | George Hincapie | Enrico Cassani |
| 2003 | Jaan Kirsipuu | Lars Michaelsen | Max van Heeswijk |
| 2004 | Thor Hushovd | Gabriele Balducci | Sébastien Hinault |
| 2005 | Gorik Gardeyn | Lilian Jégou | Alessandro Ballan |
| 2006 | Arnaud Coyot | Thor Hushovd | Mauro Facci |

## Enllaços externs

* Palmarès a memoire-du-cyclisme.eu Arxivat 2013-09-27 a Wayback Machine.
* Palmarès a sitiodeciclismo.net
# Osteopilus pulchrilineatus

Osteopilus pulchrilineatus és una espècie de granota que es troba a la República Dominicana i Haití.
Està amenaçada d'extinció per la pèrdua del seu hàbitat natural.

## Referències

* Hedges, B., Inchaustegui, S., Hernandez, M. & Powell, R. 2004. Osteopilus pulchrilineatus. Llista Vermella d'Espècies Amenaçades de la UICN 2006. Consulta: 7 de gener de 2008.
# Maxat Aiazbaiev

Maxat Aiazbaiev (Baktybai, província del Kazakhstan Meridional, 27 de gener de 1992) és un ciclista kazakh. Professional des del 2012. Del seu palmarès destaca la Volta a Bulgària de 2012.

## Palmarès

* 2010
** 1r al Giro de la Lunigiana i vencedor d'una etapa
* 2012
** 1r a la Volta a Bulgària i vencedor d'una etapa
* 2013
** 1r al Trofeu internacional Bastianelli

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Salorino

Salorino és un municipi de la província de Càceres, a la comunitat autònoma d'Extremadura (Espanya).

## Demografia

Evolució demogràfica :
| 2001 | 2002 | 2003 | 2004 | 2005 | 2006 |
| 759 | 732 | 747 | 777 | 764 | 743 |
# Mercury (revista)

Mercury és una revista científica bimensual de caràcter divulgatiu que conté articles i columnes sobre astronomia i està orientada a tots els públics.
Editada per la Astronomical Society of the Pacific (ASP), presenta un contingut variat. Mercury va ser publicada per primera vegada en 1972, precedida per una publicació titulada Leaflets i es va pensar en un primer moment el títol d'Astronomy per a la revista. Alguns columnistes que contribueixen o han contribuït a la revista són Christopher Conselice, Eric Schulman i Christopher Wanjek.

## Referències

* ↑ White II, James C. «Mercury Magazine: The Incarnation of a Society». A: Organizations and strategies in Astronomy (en anglès). 7. Springer Netherlands, p. 429-437. DOI 10.1007/978-1-4020-5301-6_24. ISBN 978-1-4020-5301-6.
* ↑ Astronomy Communication (en anglès). Springer Science & Business Media, 2013, p. 122-123. DOI 10.1007/978-94-017-0801-2. ISBN 978-94-017-0801-2.

## Enllaços externs

* Mercury - Lloc web oficial
# Himantura fai

Himantura fai és una espècie de peix pertanyent a la família dels dasiàtids.

## Descripció

* Pot arribar a fer 183 cm de llargària màxima (en fa 55 en el moment de néixer) i 18,5 kg de pes.
* Al dors, el seu color varia entre el bronzejat i el rosa marronós.

## Reproducció

És ovovivípar.

## Hàbitat

És un peix marí i de clima tropical (9°N-26°S), el qual forma grans moles sobre els fons tous de la plataforma continental i, sovint, a prop dels esculls de corall.

## Distribució geogràfica

Es troba a la conca Indo-Pacífica: des de Sud-àfrica fins a la Micronèsia.

## Ús comercial

És capturat freqüentment per les xarxes d'arrossegament i, en menor mesura, amb palangres, i és consumit per la seua carn, la pell (d'alt valor) i el cartílag.

## Observacions

És verinós per als humans.

## Referències

* ↑ The Taxonomicon (anglès)
* 1 2 3 4 FishBase (anglès)
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* ↑ Last, P.R. i L.J.V. Compagno, 1999. Dasyatididae. Stingrays. p. 1479-1505. A: K.E. Carpenter i V.H. Niem (eds.) FAO species identification guide for fishery purposes. The living marine resources of the Western Central Pacific. Vol. 3. Batoid fishes, chimaeras and bony fishes part 1 (Elopidae to Linophrynidae). FAO, Roma.
* ↑ Compagno, L.J.V., D.A. Ebert i M.J. Smale, 1989. Guide to the sharks and rays of southern Africa. New Holland (Publ.) Ltd., Londres. 158 p.
* ↑ White, W.T., P.R. Last, J.D. Stevens, G.K. Yearsley, Fahmi and Dharmadi, 2006. Economically important sharks and rays of Indonesia. (Hiu dan pari yang bernilai ekonomis penting di Indonesia). Australian Centre for International Agricultural Research, Canberra, Austràlia.

## Enllaços externs

* BioLib (anglès)
* AQUATAB
* Encyclopedia of Life (anglès)
# Ibuoro

L'Ibuoro és una llengua que es parla a l'estat de Akwa Ibom, al sud-est de Nigèria. Es parla a les LGAs d'Itu i d'Ikono.
L'ibuoro és una llengua de la subfamília lingüística de les llengües del baix Cross, que formen part de les llengües Benué-Congo. Està íntimament relacionada amb les llengües ito, itu mbon uzo i nkari.
L'etnologue xifra que el 1988 hi ha 5.000 parlants d'ibuoro.

## Referències

* 1 2 ibuoro a l'ethnologue
# Skewb

El Skewb és un trencaclosques mecànic tridimensional del tipus del cub de Rubik, compost per peces que poden rotar i canviar de posició. El seu nom prové de les paraules angleses skew (oblic, tort) i cube (cub). Va ser inventat pel periodista anglès Tony Durham i comercialitzat per Uwe Meffert, al principi amb el nom de Pyraminx Cube. Douglas Hofstadter va encunyar la paraula «Skewb» en un article de la Scientific American al juliol del 1982.

## Descripció

Mentre que el cub de Rubik està tallat per sis plànols paral·lels a les cares, el skewb està tallat per només quatre plànols perpendiculars a les diagonals principals. Cadascun d'aquests plànols divideix el cub en dues parts iguals. Una rotació o moviment consisteix en rotar 120 graus qualsevol d'aquests semicubs.
El skewb està format per dues classes de peces: vuit cantonades, amb tres colors cadascuna; i sis centres monocroms de forma quadrada. Cada moviment desplaça quatre cantonades i tres centres.
El skewb està relacionat amb el trencaclosques pyraminx, ja que aquest també posseeix quatre eixos de rotació. Les sis peces dels centres de les arestes es corresponen amb les sis peces centrals del skewb, i les quatre peces de les cantonades del pyraminx es corresponen amb quatre de les cantonades del skewb.
Altres versions li van seguir al Skewb: el «Master Skewb» del dissenyador Katsuhiko Okamoto, presentat l'any 2003, i el «Elite Skewb» del dissenyador Andrew Cormier, presentat en 2009.

## Rècords mundials
### Velocitat

El rècord mundial de velocitat amb el Skewb el té Andrew Huang, amb un temps de 0,93 segons durant la WCA World Championship 2019

### Mitjana

El rècord mundial de mitjana el té el polonès Łukasz Burliga, qui va obtenir un temps de 2.03 segons després de realitzar els següents temps: 2.48, 1.91, 1.71, 1.39 i 4.98, sent eliminats el millor i pitjor temps per calcular la mitjana.

## Solucions òptimes

| n | |
| 0 | 1 |
| 1 | 8 |
| 2 | 48 |
| 3 | 288 |
| 4 | 1 728 |
| 5 | 10 248 |
| 6 | 59 304 |
| 7 | 315 198 |
| 8 | 1 225 483 |
| 9 | 1 455 856 |
| 10 | 81 028 |
| 11 | 90 |
| Total | 3 149 280 |
El màxim nombre de girs necessaris per resoldre el Skewb és 11. Existeixen 3 149 280 diferents posicions del trencaclosques, un nombre prou petit com perquè una computadora trobi la solució òptima. A la taula anterior es resumeix el resultat d'aquesta cerca, sent p el nombre de posicions que requereixen n girs per resoldre el trencaclosques.

## Vegeu també

* Cub de butxaca
* La venjança de Rubik
* Pyraminx
* V-Cube 6
* V-Cube 7
* Cub del Catedràtic

## Referències

* ↑ TwistyPuzzles.com. «Master Skewb» (en anglès). twistypuzzles.com, 2009. [Consulta: 31 diciembre 2013].
* ↑ TwistyPuzzles.com. «Elite Skewb» (en anglès). twistypuzzles.com, 2009. [Consulta: 31 diciembre 2013].
* ↑ Scherphuis, Jaap. «Skewb» (en anglès). Jaap´s Puzzle Page. [Consulta: 31 diciembre 2013].
# Askatasuna (organització)

Askatasuna (en català, Llibertat) fou el nom d'una organització de suport als presos i familiars de presos del Moviment d'Alliberament Nacional Basc creada el 2001 com a successora de Gestoras Pro Amnistía i il·legalitzada el 2002.
Gestoras Pro-Amnistía són una organització nascuda en la dècada de 1970 (durant els darrers anys del franquisme) per a lluitar per la llibertat dels presos polítics bascs (fonamentalment membres d'ETA) i per a donar suport als familiars dels presos. En el sumari contra Herri Batasuna dut a terme pel jutge Baltasar Garzón, va arribar a la conclusió que Gestoras Pro Amnistía portava el control i coordinació del col·lectiu de presos d'ETA, així com realitzava funcions d'enaltiment dels seus actes, com ara homenatges o jornades de lluita. Això va portar al jutge a considerar que Gestoras era "part integrant d'ETA" i per tant, a considerar-la una organització terrorista més, comportant-li poc després la il·legalització. El 31 d'octubre de 2001 el jutge Garzón va detenir a diversos dirigents de Gestores i va bloquejar els seus comptes bancaris. Va ser llavors quan Gestores es fusionaren amb una organització homòloga al País Basc del Nord i van crear una nova organització anomenada Askatasuna, per tal d'evitar la il·legalització.
El 2 de maig de 2002, la Unió Europea la va incloure dins la llista d'organitzacions terroristes. La nova organització fou il·legalitzada a Espanya i els seus dirigents detinguts i empresonats a principis de 2002, però va seguir amb l'activitat a França, i el 17 de setembre de 2008 21 ciutadans acusats de ser membres de les Gestoras Pro Amnistía o Askatasuna van ser condemnats a presó a Espanya. Askatasuna va decidir dissoldre's el juny de 2012 després d'un debat intern i arran del canvi polític que suposava l'anunci del cessament definitiu de l'activitat armada de l'organització Euskadi Ta Askatasuna.

## Referències

* ↑ «Sentencia N. 39/08» (en castellà). Adiencia Nacional, 15-09-2008. Arxivat de l'original el 25 de novembre 2011. [Consulta: 17 desembre 2023].
* ↑ Yárnoz, Carlos. «La Unión Europea incluye a Askatasuna en su nueva lista de organizaciones terroristas» (en castellà). El Pais, 03-05-2002. [Consulta: 17 desembre 2023].
* ↑ «La Audiencia condena a penas de entre 8 y 10 años a 21 de los 24 dirigentes de Gestoras Pro Amnistía» (en castellà). La Rioja, 17-09-2008. [Consulta: 17 desembre 2023].
* ↑ S., R. «Haizeak preso eta iheslariak etxera ekartzearen alde jotzen du» (en basc). Baiona: Gara, 10-06-2012. [Consulta: 17 desembre 2023].
* ↑ «ETA anuncia el cessament definitiu de l'activitat armada». VilaWeb, 20-10-2011 [Consulta: 20 octubre 2011].
* ↑ «ETA anuncia que atura definitivament l'activitat armada, segons el diari Gara». 324.cat, 20-10-2011 [Consulta: 20 octubre 2011].
# Josep Guardiola

Josep Guardiola és el nom dels següents personatges:
* Josep Guardiola i Grau (l'Aleixar, 1831 - París, 1901), comerciant català
* Josep Guardiola i Bonet (Barcelona, 1869-1950), pintor i ceramista gracienc
* Josep Guardiola Díaz de Rada (Barcelona, 1930 - 2012) cantant, saxofonista i violinista català
* Josep Guardiola i Sala (Santpedor, Bages, 1971), futbolista i entrenador de futbol català
# Paul Haghedooren

Paul Haghedooren (Kortrijk, 11 d'octubre de 1959 - Knokke-Heist, 9 de novembre de 1997) va ser un ciclista belga, que fou professional entre 1982 i 1994. En el seu palmarès destaca el campionat nacional en ruta de 1985.

## Palmarès

* 1980
** 1r al Circuit d'Hainaut
* 1985
** campionat nacional en ruta
** 1r al Gran Premi Pino Cerami
* 1987
** 1r al Gran Premi Raymond Impanis
** Vencedor d'una etapa de la Volta a la Gran Bretanya
* 1991
** Vencedor d'una etapa de la París-Bourges
** Vencedor d'una etapa dels Quatre dies de Dunkerque
* 1992
** 1r al Premi Nacional de Clausura
* 1993
** Vencedor d'una etapa dels Quatre dies de Dunkerque
* 1995
** Vencedor d'una etapa a la Volta a la província de Namur

### Resultats al Tour de França

* 1983. 49è de la classificació general
* 1983. Abandona (11a etapa)
* 1983. 33è de la classificació general
* 1983. 67è de la classificació general
* 1990. 106è de la classificació general

### Resultats a la Volta a Espanya

* 1988. 34è de la classificació general
* 1992. 78è de la classificació general

## Enllaços externs

* Fitxa a sitiodeciclismo.net
# Matthias Behr

Matthias Behr (Tauberbischofsheim, 1 d'abril de 1955) és un tirador d'esgrima alemany, ja retirat, especialista en floret, que va competir sota bandera de la República Federal Alemanya durant les dècades de 1970 i 1980. És germà del també tirador d'esgrima Reinhold Behr. És casà amb Zita Funkenhauser.
El 1976 va prendre part en els Jocs Olímpics d'Estiu de Montreal, on disputà dues proves del programa d'esgrima. En la prova del floret per equips guanyà la medalla d'or, mentre en la del floret individual quedà eliminat en sèries. El 1984, als Jocs de Los Angeles, després de la pausa causada pel boicot als Jocs de Moscou de 1980, guanyà la medalla de plata en la competició del floret individual i floret per equips. El 1988, a Seül, disputà els seus tercers i darrers Jocs Olímpics. Guanyà la medalla de plata en la prova del floret per equips, mentre en la del floret individual quedà eliminat en sèries.
En el seu palmarès també destaquen nou medalles al Campionat del món d'esgrima, tres d'or, quatre de plata i dues de bronze, entre les edicions de 1973 i 1987. També va guanyar dos campionats nacionals de floret, el 1973 i 1985, així com deu campionats nacionals per equips, amb el seu club local, el FC Tauberbischofsheim.
El 1982 es va veure implicat en la mort de Volodímir Smirnov, vigent campió olímpic, durant un combat del Campionat del món d'esgrima.

## Referències

* 1 2 3 4 5 «Olympedia – Matthias Behr». [Consulta: 27 novembre 2023].
* ↑ «Sports People; Fencer Hurt in Match». The New York Times, 20-07-1982.
* ↑ «Smirnov, champion fencer, on life support», 21-07-1982. [Consulta: 13 novembre 2023].
* ↑ «Soviet Fencer Dies of Injuries». The New York Times, 29-07-1982.
* ↑ Evangelista, Nick. The Encyclopedia of the Sword. Bloomsbury Academic, 1995, p. 163-64. ISBN 9780313278969.
# Ibshek

Ibshek fou probablement una petita ciutat al nord d'Abu Simbel, on hi ha un petit temple dedicat al deu Hathor que s'esmenta com a Hathor d'Ibshek. També una capella dedicada a Hathor d'Ibshek es troba la propera ciutat de Faras.

## Referències

* Ibshek, le temple d'Abou Simbel pour Hathor et Nefertari
# Skhirate

Skhirate (àrab: الصخيرات, aṣ-Ṣẖīrāt; amazic estàndard marroquí: ⵚⵅⵉⵔⴰⵜ, Ṣxirat) és un municipi de la prefectura de Skhirate-Témara, a la regió de Rabat-Salé-Kenitra, al Marroc. Segons el cens de 2014 tenia una població total de 59.775 persones.

## Història

Skhirate fou l'escenari d'un cop d'estat organitzat contra el rei Hassan II el dia del seu aniversari, 11 de juliol de 1971, organitzat pel tinent coronel Mohammed Medbouh i el general M'hamed Ababou.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 22 d’octubre 2017. [Consulta: 19 novembre 2015].
# San Gregorio de Polanco

San Gregorio de Polanco és una localitat de l'Uruguai.

## Geografia

Es troba al sud del departament de Tacuarembó, a la riba dreta del Río Negro.

## Població

L'any 1996 hi havia 3.101 habitants. D'acord amb les dades del cens del 2004, la població de San Gregorio de Polanco era de 3.673 persones. Això la converteix en la tercera localitat més gran del departament.

## Referències

* ↑ Dades estadístiques de l'Institut Nacional d'Estadística de l'Uruguai Arxivat 2009-11-14 a Wayback Machine. PDF

## Enllaços externs

* Mapa de San Gregorio de Polanco PDF
# Al-Wasl SC Dubai

L'Al-Wasl SC Dubai (àrab: نادي الوصل الرياضي الثقافي, Nādī al-Waṣl ar-Riyāḍī aṯ-Ṯaqāfī, ‘Club Esportiu Cultural de la Unió’) és un club de futbol de la ciutat de Dubai, als Emirats Àrabs Units.
El club va ser fundat el 1960 com Zamalek Club. El 1974 Al Orouba es fusionà amb Zamalek per formar Al Wasl Club.
El futbolista argentí Diego Maradona fou entrenador del club el 2011 i 2012.

## Palmarès

* Lliga dels Emirats Àrabs Units de futbol:
** 1981–82, 1982–83, 1984–85, 1987–88, 1991–92, 1996–97, 2006–07, 2023–24
* Copa del President dels Emirats Àrabs Units de futbol:
** 1987, 2007
* Copa Federació dels Emirats Àrabs Units de futbol:
** 1992/93
* Copa de Clubs Campions del Golf:
** 2010

## Referències

* ↑ «نادي الوصل ينعى أحد أوائل مؤسسيه» (en àrab). albayan.
* ↑ «كأس كندا دراي البطولة الأولى في رصيد الزمالك». albayan.
* ↑ «History». AlWasl. Arxivat de l'original el 18 de maig 2021.
* ↑ «Maradona's annual salary» (en italià), 31-05-2011. Arxivat de l'original el 3 juny 2011.
* ↑ «United Arab Emirates - List of Champions». RSSSF.
* 1 2 «United Arab Emirates - List of Cup Winners». RSSSF.

## Enllaços externs

* Estadístiques Arxivat 2008-03-08 a Wayback Machine.
# Harb al-fijar

Harb al-fijar (en àrab حرب الفجار, ḥarb al-fijār, literalment ‘guerra del sacrilegi’) fou una guerra del final del segle vi entre els quraixites i els Kinana ibn Khuzayma per un costat i els Qays Aylan (menys el Ghatafan) de l'altra. Es va dir així perquè inicialment va tenir lloc durant els mesos sagrats (en total va durar quatre anys). Hi va haver almenys cinc combats amb victòries alternes i finalment es va acordar la pau, però els més beneficiats foren els quraixites. Es discuteix si Mahoma hi va prendre part.

## Referències

* ↑ H. Lamens, La Mecque a la veille de l'Hegire
# Cochliobolus miyabeanus

Cochliobolus miyabeanus és un fong que causa la malaltia de la taca marró en l'arròs. Aquesta malaltia va causar la Fam de bengala de 1943.
S'ha fet servei per part dels Estats Units com arma biològica al Japó durant la Segona Guerra Mundial.

## Referències

* ↑ Suffert, Frédéric; Émilie Latxague and Ivan Sache «Plant pathogens as agroterrorist weapons: assessment of the threat for European agriculture and forestry». Food Security. Springer Netherlands, 1, 2, 11-03-2009, pàg. 221–232. DOI: 10.1007/s12571-009-0014-2 [Consulta: 14 maig 2009].

## Fonts

World Food Crisis: Meeting the demands of a growing population Arxivat 2007-02-02 a Wayback Machine. by Jeff Batten, APS/CPS Annual Meeting, Monday, August 9, 1999